《声声慢·七夕怀女》
清代·许禧身

红烛光分，绿窗梦醒，银河宛转微明。立到桐阴，深宵玩赖无声。

花开乱萤如豆，听莲街、衙鼓轻轻。最可叹，竟紫鸾杳信，青鸟难凭。

冷落空庭飞絮，看双星黯澹，眉月微横。云掩仙山，何其缥缈难登。

长梯若能渡我，仗心香、默默通诚。惟惧这，溽暑蒸人，难耐断更。

作者简介：许禧身，字仲萱，仁和人。祐身妹，贵阳直隶总督陈夔龙继室。有《亭秋馆诗词钞》。